สวัสดีครับ พอดีเป็นห่วงว่าแฟนจะท้องไหม พอดีให้แฟนช่วยผมครับ แล้วผมไม่แน่ใจว่ามือแฟนเปื้อน Precum ผมหรือไม่ ก่อนหน้านี้มี Ejaculation 2 ชั่วโมงก่อนหน้า มีการฉี่เรียบร้อยครับ สงสัยว่าถ้าเราใช้มือนี้ในการช่วยตัวเองของผู้หญิง โดยไม่ลึกมากประมาณเซนนึงถึงเซนครึ่งจะท้องมั้ยครับ แฟนผม Hymen ยัง intact ครับ ขอเป็นกรณีแห้งและไม่แห้งด้วยครับ
สวัสดีค่ะ การใช้มือสอดใส่เข้าไปในช่องคลอดผู้หญิงตื้นๆดังกล่าวมานั้น มีโอกาสทำให้เกิดการตั้งครรภ์ได้น้อยมากโดยน้ำอสุจิที่อาจจะติดมืออยู่นั้น การที่อสุจิถูกปล่อยออกมาติดที่มือแห้งๆ หรือแม้มือจะไม่แห้ง แต่สภาพแวดล้อมก็ไม่เหมาะสมต่อการอยู่รอดของอสุจิ ก่อนจะถูกสอดเข้าไปในช่องคลอดนั้น ตัวอสุจิมักจะไม่สามารถมีชีวิตอยู่จนผ่านเข้าไปผสมกับไข่ได้ค่ะดังนั้นจากที่กล่าวมาโอกาสตั้งครรภ์มีได้น้อยมากๆค่ะ ถ้าไม่สบายใจ หลังจากนี้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป และหากจะมีเพศสัมพันธ์แบบสอดใส่อวัยวะเพศ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน